Behandling af personers ansøgning om fritagelse for at modtage digital post 
Sagsfremstilling 
71.       Behandling af personers ansøgning om fritagelse for at modtage digital post - Åbent 
  
  
SAGENS INDHOLD 
Med virkning fra 1. november 2014 skal personer over 15 år jf. lov om digital post modtage deres post digitalt fra 
offentlige myndigheder. 
  
Loven giver kommunalbestyrelsen mulighed for at fritage borgere for digital post fra det offentlige. Denne sag 
vedrører delegering af denne kompetence til Borgerservice. 
  
Det er muligt for alle personer at give læseadgang til pårørende. Herudover er det muligt for den enkelte borger at 
søge om fritagelse for at modtage digital post fra offentlige myndigheder, hvis et eller flere af nedenstående forhold 
er til stede: 
  
1. Kognitiv funktionsnedsættelse, hvor funktionsnedsættelsen hindrer personen i at anvende Digital Post-løsningen. 
2. Fysisk funktionsnedsættelse, hvor funktionsnedsættelsen hindrer personen i at anvende Digital Post-Løsningen. 
3. Manglende adgang til computer i eget hjem eller opholdssted. 
4. Personen er registreret i Det Centrale Personregister (CPR) som udrejst af [adresse]. 
5. Personen er ikke længere registreret med fast bopæl eller fast opholdssted i [adresse], men er registreret som 
værende uden fast bopæl. 
6. Sproglige barrierer bestående i manglende beherskelse af dansk, der gør det svært for personen at anvende 
Digital Post-løsningen. 
7. Praktiske vanskeligheder ved at skaffe den offentlige digitale signatur Nem ID (fx på grund af udlandsophold med 
lang afstand til en dansk repræsentation, hvor NemID kan udleveres). 
8. Personens bopæl er beliggende i et område, hvor der ikke er adgang til en bredbåndsforbindelse med en 
beregnet downstreamings hastighed på mindst 512 kbit/s. 
  
Ansøgning om fritagelse skal ske på en særlig blanket og indgives til kommunalbestyrelsen i den kommune, hvor 
personen er eller senest har været folkeregistreret. Ansøgningen skal afleveres ved personligt fremmøde med 
fyldestgørende legitimation eller af en anden person med fuldmagt. Kommunalbestyrelsen træffer efterfølgende 
afgørelse om fritagelse på grundlag af oplysningerne i ansøgningen. Forinden afgørelsen træffes, skal 
kommunalbestyrelsen efter konkret vurdering yde hjælp og vejledning med henblik på, at personen bliver i stand til at 
 
Byråd 
29. april 2014 
Sagsnr. 710-2014-
16875 
Dok.nr. 710-2014-
86322 
Sagsbehandler 
DPTOL 
  
Tidl. politisk behandling 
  
Forventet sagsgang 
KF-U, ØK, BY 
Lovgrundlag 
Lov nr. 528 af 11.06.2012 om digital post 
Bek. nr. 1553 af 18.12.2013 
tilgå sin post i Digital Post i stedet for at blive fritaget. 
  
Hvis betingelserne for fritagelse er opfyldt, træffer kommunalbestyrelsen afgørelse om fritagelse af personen og 
registrerer fritagelsen i Digital Post systemet. 
  
Fritagelse kan gives permanent eller midlertidigt for en to-årig periode. 
  
Procedurer for ansøgning, afgørelse og fritagelse findes i bekendtgørelse nr. 1553 af 18. december 2013 og 
Digitaliseringsstyrelsens vejledning til bekendtgørelsen.  
  
VURDERING 
Borgerservice vurderer, at op til 6.000 – 8.000 borgere i [adresse] vil benytte sig af muligheden for at 
søge om fritagelse. Disse og alle andre borgere skal dog forinden orienteres om muligheden for at give pårørende 
læseadgang til vedkommendes digitale post. 
  
INDDRAGELSE/KOMMUNIKATION 
Kommunikation til borgere og pårørende vil ske på både trykte og digitale medier. Det indgår i planlægningen, at 
medarbejdere fra Borgerservice i løbet af året besøger ældrecentre, bosteder mv. for at informere borgere og 
pårørende samtidig med undervisning i brugen af digital postkasse, etablering af læseadgange og behandling af 
konkrete ansøgninger om fritagelse. Hensigten med disse indsatser er at hjælpe flest mulige borgere i eget hjem i 
stedet for at borgerne skal møde personligt op i [adresse]. 
  
Forløbet med behandling af fritagelser vil primært foregå frem til 1. november 2014. Men også efterfølgende skal der 
behandles nye ansøgninger og træffes afgørelser om permanente eller midlertidig fritagelser. 
  
ØKONOMISKE KONSEKVENSER 
Den samlede opgave med kommunikation, undervisning og sagsbehandling finansieres inden for administrationens 
decentraliseringsaftale. 
  
INDSTILLING 
Teknik- og kulturdirektøren indstiller til Byrådet: 
  
1.   At kompetencen til at behandle og træffe afgørelse i borgerens anmodning om fritagelse for at modtage digital 
post fra det offentlige delegeres til administrationen. 
  
BESLUTNING 
  
Kultur- og Fritidsudvalget, 1. april 2014: 
Fraværende: Jim Schultz 
  
Indstilles godkendt. 
  
Økonomiudvalget, 8. april 2014: 
Fraværende: Adam Eriksen 
  
Indstilles godkendt. 
  
Bilag 
Lov om offentlig digital post nr. 528 af 11.06.2012 
710-2014-52134 
Bekendtgørelse om fritagelse for digital post for 
fysiske personer nr. 1553 af 18.12.2013 
710-2014-53003 
Digitaliseringsstyrelsens vejledning til 
bekendtgørelse 1553 
710-2014-52153 
  
  
  
  
Byråd, 29. april 2014: 
Fraværende: Ingen 
  
Godkendt. 
